Jabuli 112
Yomcwiny ma dano ma lworo Rwot limo
1Wupak Rwot.
Tye ki gum dano ma lworo Rwot,
ma bedo ki yomcwiny mada ka lubo cikke.
2Likwayone gibibedo twoni oteka i lobo ma gibedo iye;
likwayo pa ŋat ma cwinye atir gibimiyogi gum.
3Jone gibilony dok gibedo ki lwak jami mapul,
dok kite ma atir-ri bene bibedo nakanaka.
4Ceŋ tuc, ryeny i colpiny pi jo ma cwinygi atir;
Rwot ber, lakica, dok oporre.
5Dano ma cwinye yom,
ma miyo banya bot luwote, bibedo maber,
dano ma tiyo ki jo ducu ki gen.
6Dano ma kite atir pe gibidiro cen;
gibipo pire nakanaka.
7En pe bedo ki lworo kadi ka owinyo lok marac me cwercwiny:
bedo ma cwinye tek kun geno Rwot.
8En bedo ma cwinye opye mot, pe bilworo gin mo,
nio waŋ ma oneno ka giloyo lukworre.
9-En poko jami noŋo bot lucan;
dok kite ma atir-ri bibedo nakanaka;
en bibedo ki twer dok gibiwore.
10Dano marac ka oneno, ci kiniga mako woko;
bibedo ka mwodo lake ma cwinye poto;
gen pa dano marac rwenyo woko matwal.